Mallorca Lliure de Transgènics » Primers resultats de la campanya Mallorca Lliure de Transgènics 2011\n09.21.2011 · Publicat a: Mallorca\nActualitzat el 10/10/2011\nPer tercer any consecutiu, la campanya Mallorca Lliure de Transgènics publica les localitzacions de parcel·les on s’ha conreat blat de les índies modificat geneticament a la nostra illa. En aquest informe que ara vos presentam trobareu els resultats de les prospeccions que hem fet a la zona de sa Pobla, allà on més blat de les índies es conrea a la nostra illa. Al document veureu que s’han localitzat diferents parcel·les als municipis de Campanet, Muro i sa Pobla. Però allò més novedós d’aquest informe és que per primera vegada indica’m on són les parcel·les quan encara no han estat segades.\nA les acaballes del mes de setembre ens arribaren les primeres dades oficials sobre conreus transgènics a Mallorca. Segons el Ministeri, a les Illes Balears es vengueren llavors de blat de les índies transgènic MON810 com per a sembrar 51,47 ha. El que ens torna a recordar que els Organismes Modificats Genèticament (OMG) són una realitat ben present aquí a Mallorca. Encara falta conèixer la suposada informació pública del registre de parcel·les amb OMG que gestiona la conselleria d’agricultura, així com al informació recollida a les declaracions de la PAC dels pagesos.\nPerò de qualsevol manera, la major utilitat d’aquestes xifres és per demostrar la manca de rigor de l’administració, ja que com hem pogut fer públic els darrers anys, aquestes mai coincideixen entre elles, el que assenyala la poca sensibilitat de l’administració en aquest tema tan polèmic.\nPrèviament a la difusió d’aquestes xifres, per tercer any consecutiu, la campanya Mallorca Lliure de Transgènics (MLT) feia públics el 21-09-2011 els primers resultats de la seva recerca d’aquests conreus amb aquest informe que a continuació pots llegir. Enguany la novetat ha estat que nosaltres hem pogut avançar informació abans que la pròpia administració. Si ho remarcam és perquè d’altra banda, sabem que enguany tindrem menys dades oficials que als darrers anys, tot degut als canvis normatius. Amb el nou reglament de registre de varietats comercials es dona una major privacitat a les dades de les cases comercials de llavors i es deixaran de publicar les dades sobre les varietats de llavors transgèniques venudes per municipis.\nPer la nostra part, amb els resultats obtinguts a la campanya de 2010, es decidí arrancar aquesta de 2011 a sa Pobla, on s’han incrementat notòriament aquests cultius -i als municipis veïns de Muro, Búger i Campanet- a més de ser el municipi que presenta major superfície cultivada de blat de les índies.\nAixí, tenint en compte aquesta realitat i la literatura científica al del risc de contaminació genètica, volem assenyalar que a aquesta zona s’han sembrat 14 camps a menys de 800 metres de camps transgènics, tres dels quals es troben a menys de 200 metres (No fem cap referència a la legislació, perquè no hi ha cap norma autonòmica, estatal o europea que dicti quina és la distància de seguretat que hi ha d’haver entre els conreus).\nEl blat de les índies fa servir el vent com a mitjà per pol·linitzar-se, i el seu pol·len pot volar grans distàncies. Així, el pol·len dels conreus de blat de les índies MON810 de sa Pobla, Muro o Campanet haurà volat i hi ha grans possibilitats de què hagi fecundat altres conreus. Si analitzem els grans de blat de les índies provinents d’aquestes fecundacions veurem com tenen presents els gens del MON810, amb tots els inconvenients que això representa. Ara mateix no hi ha cap estudi, ni cap interès per part de l’administració per estudiar la contaminació transgènica a la nostra illa, però unavegada més ens hem de remetre als informes esmentats amb anterioritat que mostren i demostren com la contaminació s’ha generalitzat a Catalunya i l’Aragó en els darrers anys. Només per salut democràtica, convindria que l’assumpte de la contaminació s’abordés seriosament i es fessin estudis.\nA més els informes ens mostren les negatives conseqüències econòmiques que la contaminació transgènica ha tengut en alguns pagesos que havien compromès una producció lliure d’OMG i en els pagesos ecològics (la presència d’OMG està totalment prohibida en l’agricultura i la ramaderia ecològiques). Així mateix, dins el context europeu en què la majoria de la població no vol transgènics i on diferents països (entre ells Alemanya, Àustria, França o Itàlia) prohibeixen aquests conreus, produir conreus transgènics o productes contaminats genèticament no té sentit i representa engrunar-se els dits de cara al futur. Es pot arribar al punt que els productes derivats d’aquest blat de les índies o dels animals alimentats amb ell siguin rebutjats pels consumidors locals i europeus.\n1- Informe La impossible coexistència\n2- Informe La coexistencia sigue siendo imposible\nMapa dels camps en risc de contaminació genètica a la zona de sa Pobla


Preguntes freqüents — Ajuntament de Cambrils\nDemana cita BTM\nRequisits tècnics servei BTM on-line\nPrograma Joves en pràctiques 18\nServei d'ocupació de Catalunya (enllaç)\nEsteu aquí: Inici / Ocupació / Feina / Borsa de treball municipal / Preguntes freqüents\nPuc inscriure'm a la Borsa de Treball encara que estigui treballant?\nSí. Aquest és un servei per a persones que busquen feina o que volen millorar la que tenen. El que és important és tenir clar el tipus de feina que busqueu, la disponibilitat que teniu, etc.\nI si visc fora de Cambrils, també puc inscriure'm?\nSi. Tot i que el servei està adreçat als residents de Cambrils que busquen feina, també dóna l’oportunitat als no residents a Cambrils d'introduir el seu currículum per a que la seva sol·licitud sigui tinguda en compte. En aquest cas, els no residents de Cambrils només podran optar a les cerques de personal en que no es trobin suficients usuaris de Cambrils adients al perfil demandat per l'empresari, sense poder consultar les ofertes vigents. Els no residents a Cambrils només podran fer la inscripció i actualització de forma on-line. Només les persones empadronades a Cambrils o amb 2ª residència podran adreçar-se a les oficines de la Borsa de Treball per fer l'entrevista presencial, actualitzacions o realitzar alguna gestió o consulta. Serà obligatòri estar inclòs a la Carpeta Ciutadana de Cambrils.\nLes empreses de fora de Cambrils també poden utilitzar el servei?\nSi. El servei de Borsa de Treball de Cambrils està obert a totes les empreses independentment de quina sigui la seva ubicació o la localitat del lloc de treball a cobrir. Tots els treballadors inscrits al nostre servei tenen marcat a la seva fitxa-CV quina és la seva disponibilitat geogràfica.\nSi ja fa temps que em vaig inscriure a la Borsa de Treball i torno a estar interessat/da, he de tornar a demanar cita?\nNo. Només s’ha de demanar cita per la primera entrevista d’inscripció al servei o si fa molts anys que no contacta amb el servei. En cas contrari, no cal tornar a demanar cita, pot renovar o modificar a la seva fitxa-CV de la BTM:\n- mitjançant el servei on-line de la BTM\n- per correu electrònic: BTM@cambrils.cat (només residents a Cambrils)\n- per telèfon: 977 30 74 01 (només residents a Cambrils)\n- presencialment: De Dl a Dj de 9.30h a 13.30h a Av. Horta de Santa Maria, 14, 4t. (només residents a Cambrils)\nSi no està segur d’haver fet l’entrevista d’inscripció al servei o la va fer fa molts anys, el més convenient seria trucar per telèfon i comprovarem si encara està apuntat, d’aquesta manera sabrem si és necessari o no que vingui presencialment a fer la renovació, o si cal donar-li cita per realitzar l’entrevista.\nQuè he de fer per demanar cita per entrevista?\nNomés les persones amb residència a Cambrils poden demanar cita per l'entrevista presencial d'inscripció al servei.\nFormes de demanar cita: Enviant el formulari Demana cita BTM Per telèfon: 010 / 977 794 579 / 977 30 74 01 Presencialment a qualsevol OAC de Cambrils Per correu electrònic: BTM@cambrils.cat\nTambé us podeu inscriure al servei de la Borsa on-line sense demanar cita, tot i que aconsellem als residents de Cambrils que s'inscriguin mitjançant entrevista presencial per tenir la seva fitxa CV el més completa i correctament emplenada i poder rebre orientació del personal de la Borsa i d'aquesta forma augmentar les opcions de ser trucats per empreses. Els no residents a Cambrils només tenen l'opció de fer la inscripció on-line.\nHe de portar alguna documentació a l’entrevista?\nEl dia de l'entrevista s'ha d'aportar la següent documentació:\nCurrículum Vitae amb foto recent\nSol·licitud de demanda d'ocupació al SOC (si es troba en situació d'aturat)\nCertificat (ICASS) (en cas de tenir una discapacitat igual o superior al 33%)\nUna vegada m'hagi inscrit a la Borsa és necessari renovar?\nSi, tots els usuaris han de posar-se en contacte amb la borsa cada 3 mesos com a màxim per mantenir el seu currículum activat i continuar rebent ofertes de treball. També és obligatori contactar amb el servei de la BTM immediatament: Quan variï la situació laboral Quan es modifiqui alguna dada important del CV La informació que es dóna a la Borsa és sempre modificable, per tant l'usuari d'aquesta, pot modificar les seves dades totes les vegades que vulgui sense necessitat de concertar cita.\nLa Borsa de Treball és el mateix que el Club de Feina?\nNo. Mentres que la Borsa de Treball és un servei d’intermediació laboral que envia als seus usuaris a les ofertes que coincideixen amb el perfil sol·licitat. El club de feina és un espai on podràs trobar els recursos necessaris per fer recerca activa de feina: ordinadors amb connexió a Internet, premsa especialitzada, telèfon, impressora, etc.)\nLa Borsa de Treball és el mateix que l’Oficina de Treball?\nNo. L’Oficina de Treball pertany al SOC que és un organisme autònom de caràcter administratiu, adscrit al Departament de Treball. La Borsa de Treball és un servei municipal ofert per l’Ajuntament de Cambrils.\nLa Borsa de Treball és el mateix que els programes subvencionats pel SOC?\nNo. La font de derivació dels usuaris/àries d'aquests programes es realitza a través de les Oficines del Servei d´Ocupació de Catalunya.\nSi estic inscrit/a al Club de Feina, a l’Oficina de Treball o a algun programa subvencionat del SOC també estic inscrit/a a la Borsa de Treball?\nNo. Només estàs inscrit a la Borsa de Treball si has realitzat una entrevista presencial amb la Borsa de Treball o t’has inscrit al servei on-line de la BTM.


UMH - INSTRUMENTACIÓ I SISTEMES ELECTRÒNICS\nPDI: INSTRUMENTACIÓ I SISTEMES ELECTRÒNICS\nTitulació: Màster Universitari en Enginyeria Industrial\nCurs: Curs 1 de Màster Universitari en Enginyeria Industrial\nMatèria: ELECTRÒNICA I AUTOMÀTICA\nMòdul: TECNOLOGIES INDUSTRIALS\nArquitectura d'un sistema d'instrumentació industrial. Equips electrònics industrials. Instrumentació programada. Sistemes electrònics d'instrumentació. Descripció dels senyals en el domini del temps i de la freqüència. Descripció de sistemes electrònics analògics: amplificadors i filtres. Instruments de mesurament de senyals analògics. Descripció de senyals de temps discret. Variables analògiques, digitals i mostrejades. Conversió AD i DA. Introducció al processament digital de senyal. Microcontroladors (CPU i perifèrics). Sistemes d'adquisició de dades.\nPEREZ VIDAL, CARLOS ■ ■ ■\nLes característiques de la prova d'accés seran les establides pel Departament i l'Escola per a aquesta assignatura.\nEs corregirà la part de problemes de l'examen puntuant cada part de forma independent.\nEl DNI és obligatori per a accedir a la prova, on no es podrà fer servir telèfon mòbil ni rellotge intel·ligent.


Les càmeres de la comissaria avalen la condemna a un mosso per maltractament | Catalunya | EL PAÍS Catalunya\nLes càmeres de la comissaria avalen la condemna a un mosso per maltractament\nL'agent va colpejar un detingut que estava emmanillat a les dependències de Mataró\nBarcelona 3 NOV 2016 - 22:50\tCET\nComissaria de les Corts el 2008, on es van enregistrar casos de maltractaments. C. Ribas\nLas càmeres de seguretat que el tripartit d'esquerres va ordenar instal·lar a les comissaries dels Mossos d'Esquadra el 2008 han ajudat a resoldre denúncies falses de detinguts i, també, maltractaments dels agents. L'última prova d'això és el cas de Daniel M., un agent que ha estat condemnat a sis mesos de presó i dos anys d'inhabilitació per bufetejar i humiliar un detingut a la sala de custòdia. La sentència veu provada l'agressió gràcies a les imatges i sons captats per les càmeres.\nL'Audiència de Barcelona ha condemnat per un delicte contra la integritat moral (tortures) l'agent, que “va abusar del seu càrrec” en donar “una forta bufetada” a un detingut que estava emmanillat i de genolls. L'home estava recolzat a la paret, la qual cosa és una acció “absolutament gratuïta i humiliant”, segons els magistrats. El detingut no va denunciar els fets i el cas va ser destapat per la unitat d'Assumptes Interns de la policia catalana.\nEls fets van passar el gener del 2014. Els Mossos van detenir tres homes com a presumptes autors d'un robatori en un domicili. Youssef K. era un d'ells. En els dos vídeos de l'incident aportats a la causa s'aprecia, segons el tribunal, com el detingut plora i els agents li demanen que es tranquil·litzi. Davant els laments del detingut, el mosso, amb “intenció d'humiliar-lo”, li va dir: “Com no deixis de plorar i callis, et pegaré”. Instants després, li va propinar una bufetada amb la mà oberta al costat dret de la cara, entre el clatell i l'orella.\nEn el judici, l'agent va defensar que no va ser un cop, sinó un “toc d'atenció” amb dos dits per evitar que s'autolesionés perquè, segons va dir, s'estava colpejant el cap contra la paret. Després d'examinar les imatges, no obstant això, els magistrats van concloure que Youssef K. no s'estava autolesionant. A més, al vídeo de la sala contigua (amb àudio) s'escolta clarament el so del que sembla una bufetada.


Els 4 trucs imprescindibles per organitzar mobles com un professional experimentat - de banda amplaLlegir Més\nPrincipal de banda ampla Els 4 trucs imprescindibles per organitzar mobles com un professional experimentat\nEls 4 trucs imprescindibles per organitzar mobles com un professional experimentat\nDisposar mobles pot ser més difícil del que sembla a primera vista, ja que qualsevol que hagi passat hores reorganitzant una habitació sap. Tanmateix, és possible fer que el vostre arranjament funcioni sense molta sang, suor i llàgrimes. Tenint en compte això, us hem proposat quatre trucs imprescindibles per organitzar mobles com un professional. Llegiu-los per aprendre aquests secrets.\nComença seleccionant un punt focal. Imatge: Breadmaker / Shutterstock\nTrieu un punt focal\nUna de les maneres més fàcils d’esbrinar com es pot crear un disseny per a l’habitació és disposant els mobles al voltant d’un punt focal. Per a un refresc, en el disseny d’interiors, un “punt focal” és el primer lloc que recorreran els ulls d’una persona quan entren a l’habitació. Se suposa que és una cosa que crida l’atenció i cridarà l’atenció de l’espectador.\nL’ideal seria que el punt focal ja sigui una característica existent a la sala. Podria ser una cosa com una finestra, sobretot si hi ha una vista impressionant: una xemeneia o algun prestatge integrat. Tanmateix, si no hi ha una característica arquitectònica com aquesta a la sala, també en podeu crear un propi penjant una obra d'art o utilitzant un moble decoratiu.\nUn cop tingueu en compte l’espai, el següent pas és organitzar els mobles de manera que es destaqui aquesta funció. Organitzeu els seus mobles principals i, especialment, els seients, de manera que estiguin orientats cap al punt focal. La clau és proporcionar pistes visuals per ajudar a dibuixar els ulls en la direcció correcta.\nEstigueu allunyats de les parets. Imatge: Breadmaker / Shutterstock\nEviteu les parets\nL’error número que comet la gent a l’hora d’organitzar els mobles és alinear tots els seus seients a les parets. Entenem el pensament que hi ha al darrere. Sembla que aquest moviment farà que l’habitació sembli més espaiosa. Tanmateix, el que passa realment quan feu això és crear una caverna d’espai mort al mig de l’habitació, cosa que fa que l’habitació se senti nítida i inacabada.\nEn canvi, és important allunyar-se de les parets. En lloc de desplaçar els seus mobles el més lluny possible, ajuntar-los per crear una agrupació íntima. Això no només ajudarà a la sala a semblar que s’ha posat en escena professional, sinó que també facilitarà la conversa i induirà un sentiment d’acollida general a tot l’espai.\nPenseu en com es mouran les persones per la sala. Imatge: Breadmaker / Shutterstock\nConsidereu el flux de trànsit\nEl següent que heu de tenir en compte quan penseu com organitzar els mobles és el flux de trànsit. Com podríeu sospitar, el "flux de trànsit" es refereix a la manera com les persones es mouen per tota la sala. L’ideal és que voldreu que la gent pugui recórrer la sala i cap a tota l’entrada sense topar amb cap moble en el seu camí.\nPer conèixer el patró de trànsit, comenceu a crear un pla de pisos ràpid per a la sala. Dibuixeu fletxes per representar els camins, que van de cada entrada a l’habitació i anaven a una altra. A continuació, afegiu mobles pels voltants. Un cop hàgiu trobat una combinació que funcioni, proveu-la arranjant els mobles en conseqüència.\nPenseu en on col·locareu la vostra nova compra abans de comprar-la. Imatge: Breadmaker / Shutterstock\nPlanifiqueu per endavant les compres\nFinalment, el millor que podeu fer per preparar-vos per tenir èxit a l’hora d’organitzar mobles és planificar noves compres amb antelació. Al cap i a la fi, no hi ha res pitjor que incorporar els vostres diners guanyats a un nou moble, només per esbrinar que no s’adapta a l’espai. Prepareu-vos per a la vostra nova adquisició aprofitant el temps per resoldre el seu funcionament a la sala.\nComença per pensar com arreglaràs els mobles quan finalment s’inclogui la nova peça a la barreja. Mesureu quant espai heu de necessitar per col·locar-lo. De fet, mesura-ho dues vegades només per tenir tranquil·litat. A continuació, assegureu-vos que disposeu del suficient espai per moure-us amb facilitat.\nAquesta casa sòlida i concreta reimagina el que hauria de ser la llar familiar\nAquesta casa de Canterbury ofereix unes vistes exuberants i una vida moderna en el seu millor moment\nAquesta casa en venda a Mellons Bay ofereix un estil de vida de luxe amb excel·lents vistes\nCom crear una taula de pastures de Nadal\nPastís londinenc Peter Gordon, chef del Kiwi, i un exuberant jardí\nLa vostra llista de tasques de jardineria al novembre\nLes entrades estan obertes als premis Dulux Color, aquí teniu tot el que heu de saber


Josep Sandoval | Els nostres mestres\nJosep Sandoval va néixer a Mollet l’any 1929. Va anar a escola fins als 8 anys i va treballar de pastor i pagès fins que va entrar a treballar a la Tenería Moderna Franco Española. De jove havia assistit al ball del barraló, tot i que mai va participar-hi, no sense una mica d’enveja sana dels que sí que hi participaven. L’any 1923, els seus pares van disfressar el seu germà, que tenia 3 anys, de pollet i anava dins d’un ou que va fer el pare del pintor Joan Abelló. Van sorprendre tots els assistents al ball del Tabaran quan van trencar la closca de l’ou i va aparèixer el seu germà disfressat.\nVeure la biografia de Josep Sandoval al 2019-2020 L’Esport a Mollet\nVeure la biografia de Josep Sandoval al 2017-2018 El món de la moto a Mollet\nVeure la biografia de Josep Sandoval al 2013-2014 Cultura i Lleure


Antonio Orozco - Son del Món - Vi and Music\n28/07 _ La Ciutadella, Roses _ 22:30h\n*El village obrirà quan finalitzi el concert amb el Dj Berni de l'equip Feelgood Music.\nAntonio Orozco és un dels artistes més brillants i amb més talent del panorama musical del país. Actualment es troba en un moment clau de la seva carrera. La capacitat de treball i la sensibilitat artística que el caracteritzen el converteixen en l'artista amb el futur més prometedor i de més projecció internacional de les pròximes dècades.\nAmb més d'1.500.000 discos venuts, 9 discos de platí i un disc d'or, Antonio Orozco és un dels artistes més premiats i estimats de la nostra música.\nLa seva trajectòria musical està avalada per nou àlbums publicats fins ara, que col·leccionen un gran nombre de números 1 en les llistes d'èxits, amb peces com ara "Estoy hecho de pedacitos de ti", "Dime por qué", "Devuélveme la vida", "El viaje", "Siempre imperfectos", "No hay más", "Hoy será" i "Mi héroe", entre moltes altres.\nTasta el vi maridat amb Antonio Orozco durant el concert:\nMosst Blanc 2017\nAmb talent, personalitat i fidels al seu públic així són l'artista català Antonio Orozco i el vi empordanès Mosst. Un artista i un vi que mai et decepcionen, que et fan companyia i inclús sembla que t'escoltin. El Mosst és el vi blanc genuí i entremaliat de Masia Serra, dedicat a la seva estimada mascota, un preciós Labrador de pèl blanc molt juganer. Dins la copa hi trobareu el most fermentat de les varietats autòctones de garnatxa blanca i garnatxa roja amb un toc llaminer i perfumat de moscat. Masia Serra ha demostrat amb aquest vi que un gran celler també pot fer vins fàcils de beure, que un bon vi no té perquè ser inaccessible, que pot ser jove, d'aromes primàries intenses i amb un pas per boca refrescant. Antonio Orozco és un artista que mou milers de fans, que ven milions de discos i segueix sent tan proper, tan simpàtic i tan informal com sempre


AMPA CEIP Vall del Ges: XERRADA SOBRE PREVENCIÓ DE DROGODEPENDÈNCIES\nXERRADA SOBRE PREVENCIÓ DE DROGODEPENDÈNCIES\nAquest dijous 25 de novembre s'ha fet una xerrada/taller a la nostra escola sobre prevenció de drogodependències i conductes de risc, a la qual hi han participat una vintena de pares i mares de la nostra escola i també d'altres centres educatius.\nEs tracta d'una de les xerrades incloses dins el cicle formatiu "Connecta amb els teus fills", promogut per la Generalitat de Catalunya i ha anat a càrrec de Sandra Pasqual.\nQuè podem fer, con pares i mares, per evitar aquestes situacions de risc no afectin els joves més propers a nosaltres?”. Davant d’aquesta qüestió, és elemental conèixer per poder prevenir les conductes que poden posar en perill la salut dels nostres fills. Per tant, per sobre de tot, informació.\nEls factors de risc poden ser individuals, socials i familiars; i aquests es poden donar per un baix sentit crític, la permissivitat social al voltant de l’ús d’algunes drogues i per uns vincles familiars i socials febles.\nCom es pot fer aquesta prevenció? Els pares i les mares són un model de referència importantissim i per aquest motiu, han de clarificar els seus pensaments a l’hora de comunicar-los\nAlgunes idees: mantenir una comunicació fluida i sincera amb els fills ( escoltar-los, parlar amb ells.....) és un element cabdal a l’hora de detectar possibles conductes de risc dels nostres fills. Tanmateix, també és indispensable respectar la seva intimitat; sovint al voltant de l’esfera dels amics. És en aquest àmbit on el jove es pot deixar portar en contra dels propis criteris. Per això cal que l’educació dels pares accentuï la personalitat del fill en contra de cedir a la pressió del grup.\nSi teniu interès en disposar de documentació al respecte, adreceu-vos a l'AMPA i us la facilitarem.\nNOUS MEMBRES A LA JUNTA DE L'AMPA DESPRÉS DEL PROC...


Quan França estossega - Diari de Girona\nQuan França estossega\nmoisès de pablo 23.01.2019 | 00:23\nQuan França estossega Diari de Girona\nComentava un propietari de pisos de lloguer de Llançà la preocupació amb què viu la crisi política de França. I fins a quin punt els seus lloguers de temporada baixen el rendiment, coincidint amb una situació política al país veí d'inestabilitat, conflictes i protestes. En aquest panorama, només falten els taxistes emprenyats. Al nostre voltant, els esdeveniments del món ens afecten i tenen conseqüències.\nSegurament, a causa de la crisi econòmica tan dura i perllongada, s'han alçat estratègies polítiques que prometen el paradís celestial, canviant una bandera, o aixecant murs per als que venen de fora, en fi, per als pobres, perquè els rics tenen les portes obertes. A l'hora de la veritat, la realitat sempre és més complexa, més dura i fuig del conte de fades que alguns profetes ens prometen. Vegin els britànics, primers entestats a marxar de la Unió Europea. Avui completament acollonits, i perdonin, per les conseqüències d'una sortida sense un acord. No només seria una enorme davallada econòmica i industrial per a ells, i en menor mesura per a nosaltres, sinó que implica la fugida de moltes entitats financeres que donen tants ingressos a les arques britàniques. I si els illencs viuen aquesta sotsobra, amb el seu potencial, amb les grans marques que tenen; per què no mirem cap a nosaltres, un moment?\nAquí també han sorgit ideologies que prometen grans paradisos i beneficis econòmics, a condició d'emplaçar, posem per cas, una frontera en l'Ebre. Intentar ser una mena de segona Andorra, no com a paradís fiscal, que també, però se'n cuiden de dir-ho obertament, sinó amb relació al benestar econòmic. Els resultats els veiem amb el pas del temps. Amb més de 4.000 empreses que deslocalitzen la seu social i fiscal, davant una situació política incerta. Amb una paràlisi legislativa per solucionar. I amb una oferta de pressupostos, positiva, del Govern central que significaria una injecció econòmica per a una economia amb massa interrogants. Ho aprofitaran les nostres autoritats, capficades en una llarga batalla electoral? Ens juguem coses importants, com continuar sent un motor econòmic. Just ara, quan el món viu una gran transformació econòmica i energètica, que afecta el sector de l'automòbil o l'energia, entre altres camps.


València es prepara per a albergar el Campionat d'Espanya de Gimnàstica Artística - Fundación Deportiva Municipal Valencia\nValència es prepara per a albergar el Campionat d’Espanya de Gimnàstica Artística\n9 juliol, 2013 • Notes de premsa, Notícies, Notícies esportives\nLa setmana que ve València acollirà el Campionat d’Espanya de gimnàstica artística. Entre els dies 15 i 21 de juliol el Pavelló Municipal de la Font de Sant Lluís albergarà esta competició d’àmbit nacional que reunix els millors gimnastes de totes les categories. Es tracta de la segona ocasió en què la nostra ciutat és seu d’un campionat d’Espanya de gimnàstica artística, ja que el passat any 2011, quan València va ser Capital Europea de l’Esport, el pavelló Municipal de El Cabanyal ja va acollir el Campionat d’Espanya individual de gimnàstica artística masculina. El bon sabor de boca que va deixar entre esportistes, aficionats, federació i món de la gimnàstica en general ha propiciat que, de nou, torne a apostar-se per la capital del Túria.\nEnguany esta cita ineludible de la gimnàstica espanyola compta amb diverses novetats. Per primera vegada en la història s’unificaran les dos especialitats gimnàstiques: la masculina i la femenina. A més, també se celebrarà el Campionat Nacional Base de Gimnàstica Artística Femenina (GAF). Una oportunitat incomparable de disfrutar i testear la bona salut de què gaudix este esport a Espanya.\nCampeonato de España individual de gimnasia artística masculina\nUn altre dels atractius d’esta competició serà el podium que s’utilitzarà, ja que només hi ha dos en tot el món, i de fet arribarà directament procedent dels Jocs del Mediterrani. Un equipament de què disposen només les competicions internacionals de primer nivell.\nMés de 1.500 gimnastes competiran en la pista central del pavelló Municipal de la Font de Sant Lluïu. Una cita que reunirà a més de 300 tècnics, 44 jutges i 36 delegats durant tota una setmana en la nostra ciutat. Este esdeveniment està organitzat per la Reial Federació Espanyola de Gimnàstica junt amb el Club Antares de Gimnàstica Artística Masculina de València en col·laboració amb la Fundació Esportiva Municipal de l’Ajuntament de València i participa també la Federació Valenciana de Gimnàstica.\nFinalment, està previst que dimecres que ve dia 10 de juliol se celebre la presentació oficial de l’esmentat campionat en la sala de premsa del Complex Esportiu Cultural Petxina amb la presència del president de la Federació Espanyola de Gimnàstica, l’exgimnasta Jesús Carballo.\nWeb del Campionat d’Espanya de Gimnàstica Artística.


L'ADN del gÈnere - Regió7 :: El Diari de la Catalunya Central\nL'ADN del gÈnere\nanna maria serra puigpiquer 16.10.2020 | 22:15\nL'ADN del gÈnere Regió7\nFins fa ben poc no ens havíem plantejat de forma col·lectiva per què el fet de néixer home o dona podria condicionar la resta de la nostra vida, per què hauríem de renunciar (o no) a assumir determinats rols que algú ha decidit que no ens pertoquen.\nPartim d'una societat dual, en la qual home-dona és part del tot, blanc o negre; no hi ha matisos perquè la societat ho ha decidit així. Per què? A què es deu? Aconseguirem eliminar aquesta dualitat? Parlem-ne. Tots som partícips de contribuir a l'existència d'aquest blanc o negre i hi influeix, per una banda, la conformitat amb el rol que un accepta i, per l'altra, la zona de confort que cadascú pot estar en disposició d'arriscar. Són moltes les preguntes i moltes les respostes vàlides, tantes com maneres de pensar.\nHi ha actituds que em fan pensar que encara no hem entès o no hem sabut definir i defensar les llibertats individuals, la capacitat de decidir qui som i com som, on comença la llibertat d'un i on acaba la de l'altre. Som éssers socials, que ens regim per unes normes i costums, majoritàriament, acceptades. Així doncs, per què hi ha qui s'entesta a defensar i actuar des d'una posició dominant? Parlem de gènere. Hi ha determinades persones que justifiquen les agressions les unes cap a les altres, ja siguin físiques o psicològiques. Si parlem d'orientació sexual, ens trobem en situacions semblants. Les persones que pateixen aquestes agressions, malauradament, en són moltes i no totes es donen a conèixer per la por i/o pel tabú en determinades cultures i entorns. La victimització també hi juga el seu paper en contra. Igualment, no hi ha distinció pel que fa a l'aspecte socioeconòmic, és indistint. Cal una treball transversal, implicació des de serveis socials, salut, igualtat, ensenyament, cultura i cossos de seguretat.\nDes de l'Àrea d'Igualtat del Consell Comarcal del Berguedà tenim ben present que cal treballar de valent per poder afrontar les diverses problemàtiques en l'àmbit del gènere. Hi ha un gran nombre de professionals vinculats a aquesta àrea, com són el SIAD, el SIA i assessorament jurídic. En l'àmbit de la conscienciació, són diverses les eines que poden ajudar-nos a superar aquestes barreres, entre uns i altres, començant per la coeducació en els centres educatius, xerrades per a joves, tallers de sensibilització per a professionals, col·lectius, entitats i associacions. No oblidem també la influència dels mitjans de comunicació i cal destacar, també, el paper que juguen les xarxes socials, tant en positiu (la difusió de la informació, accés i abast de la mateixa) com en negatiu (el no control i la impunitat dels continguts). En l'àmbit de la intervenció, cal ser proactius i minimitzar efectes: atenció psicològica, acompanyament i empoderament .\nVull pensar que hem arribat a un punt d'inflexió, que som una societat madura, que estem en una societat dinàmica que avança en igualtat, que preval la vàlua de les persones, i el gènere no n'és un factor determinant.


Dolors Rovira | Biblioteca Torras i Bages\nInici / Actualitat / Dolors Rovira\nDolors Rovira (Vilafranca del Penedès 1947), mestra de professió, especialitzada en Educació Infantil, Primària i Educació Especial.\nHa treballat durant 42 anys a escoles de Vilafranca i de la comarca, desenvolupant diferents metodologies que han ajudat l’alumne a participar en el procés del seu propi aprenentatge. Durant quatre anys va treballar també al Centre de Recursos Pedagògics de Vilafranca.\nHa participat com a alumna en seminaris i escoles d’estiu, i també hi ha col·laborat impartint cursos com a formadora. No s’ha considerat mai escriptora. Tanmateix i com a conseqüència de la seva activitat professional, ha escrit diversos articles de pedagogia a les revistes Guix i Llapis. Va treballar en un seminari sobre la metodologia del Constructivisme, i a partir d’aquest treball, el grup de mestres que hi van col·laborar coordinades per la pedagoga Ascen Díez de Ulzurrum, van publicar dos llibres a l’Editorial Graó amb el títol «L’aprenentatge de l’escriptura des d’una perspectiva constructivista.» (Vol.I i Vol.II).\nUna activitat que també ha practicat amb fruïció és la d’explicar contes, ho ha fet a escoles, biblioteques, grups d’amics i familiars.\nL’any 2012 va escriure i publicar, junt amb l’Anna Mongay que en va fer la il·lustració, el conte «El viatge de la Shalaka», a l’Editorial Andana.\nL’afició a explicar els seus contes l’ha compaginada amb la pintura a la qual es dedica especialment des que està jubilada. Te molts apunts fets i aquarel·les que ha mostrat en diferents exposicions especialment sobre temes del Penedès i Vilafranca, tant d’edificis com de paisatges. Ha editat una col·lecció de postals que mostren les diferents pintures.\nAquesta afició i dedicació a la pintura l’ha portat a fer un estudi minuciós de l’obra pictòrica i de la biografia del pintor vilafranquí Pau Boada. El coneixement i l’enriquiment que li ha proporcionat l’ha fet decidir a escriure i il·lustrar un llibre que conté la biografia del pintor i deu contes amb les corresponents il·lustracions, tot relacionat amb l’obra d’aquest artista.


El test de sang en femta resulta tan eficaç com la colonoscopia per detectar el càncer colorrectal | Consumer\nEl test de sang en femta resulta tan eficaç com la colonoscopia per detectar el càncer colorrectal\nOfereix a més avantatges addicionals, ja que no és invasiu i és més barat\nEl test de sang oculta en femta és igual d’eficaç que la colonoscopia a l’hora de detectar de manera precoç el càncer colorrectal, al mateix temps que ofereix avantatges addicionals ja que no és invasiu i és “molt més barat”, tal com han demostrat investigadors de l’Hospital Universitari de Canàries a Tenerife i l’Hospital Clínic de Barcelona.\nEs desprèn així dels primers resultats d’un estudi amb 60.000 individus que publica en el seu últim nombre la prestigiosa revista “The New England Journal of Medicine”, amb el qual es pretenia comparar l’eficàcia d’ambdues proves per al diagnòstic d’aquest tumor, que causarà aquest any unes 14.000 morts a Espanya. “Això són uns 275 defuncions per setmana”, segons ha reconegut el cap del Servei Digestiu del Complex Hospitalari de Canàries i un dels autors de l’estudi, Enrique Quintero. A més, en 2012 es detectaran uns 30.000 nous casos, uns 600 per setmana, dels quals “fins a un 90% es podrien guarir amb una detecció primerenca”.\nAquest estudi, finançat de manera conjunta per l’Associació Espanyola Contra el Càncer (Aecc) i l’Institut de Salut Carlos III, va incloure a 60.000 individus sans d’entre 50 i 69 anys pertanyents a vuit comunitats (Aragó, Canàries, Catalunya, Galícia, Madrid, Murcia, País Basc i Comunitat Valenciana). De forma aleatòria, se’ls va dividir en dos grups als quals se’ls va oferir la possibilitat de sotmetre’s bé a una colonoscopia, bé a un test de sang oculta en femta, que es pot realitzar al proper domicili i, de sortir positiu, requereix una colonoscopia per confirmar els resultats. El grau d’acceptació va ser major en el cas del test en sang (el 34% va acudir a fer-la-hi, enfront del 25% que es van sotmetre a la colonoscopia). A més, quan es va oferir la possibilitat de canviar, 1.600 participants del grup de la colonoscopia es van passar al test en sang, un procés que al revés solament van triar 100 individus.\nUna vegada realitzades les proves, els resultats van revelar com, en tots dos casos, el nombre de càncers detectats va ser similar (33 amb colonoscopia i 30 amb test en sang), el 85% en fases inicials. Amb la colonoscopia es van detectar uns 500 pòlips -tumor benigne que es pot extirpar en la mateixa colonoscopia i que pot derivar en càncer-, el doble que amb el test de sang en femta. No obstant això, i encara que el director de l’Institut de Malalties Digestives de l’Hospital Clínic i codirector de l’estudi, Antoni Castells, ha reconegut que “amb els test de sang es pot passar algun pòlip”, assegura que “si es realitzen cada dos anys, es pot detectar en la següent exploració”. A més, segons ha afegit, “atès que es tracta d’un tumor amb un creixement molt lent -triga uns 10 anys a desenvolupar-se-, la demora de dos anys no importa”, de manera que no afecta al pronòstic del càncer.\ncàncer colorrectal heces-ca sang test


Diumenge 6 de març a les 18 hores, ens visita la companyia VADA RETRO TEATRE. És un grup que ja ha vingut en diverses ocasions i amb el qual el nostre grup de Teatre TEA345 estableix un intercanvi anualment. Recentment van representar “Arsénico por Compasion” a les seves instal·lacions, on van tenir una molt bona acollida.\nEn aquesta ocasió ens ofereixen ESPANYOLS, FRANCO HA MORT. És un recull de set historietes que passen al llarg de la història de la humanitat. En totes elles, la famosa frase d’Arias Navarro hi serà, però caldrà saber dins de quin context apareixerà. Una comèdia de l’absurd que pretén riure’s de la societat al llarg de la història. Esperem que vingueu a donar una bona acollida a aquest grup, igual que ells van fer amb nosaltres. NO HI FALTEU!


La gent que toca – rogerdefont.cat\nHome / Uncategorized / La gent que toca\nLlegia fa uns dies unes paraules d’en Guillem Ramisa amb motiu de l’aparició del videoclip de L’arbre ple de flors, la qual apuntava que és, cito, “un petit homenatge a la gent bona de veritat, que en definitiva és la que fa que el món valgui la pena”. I vaig trobar tan acollonantment necessària la reivindicació d’aquestes figures que veig convenient escriure’n algunes ratlles.\nLa gent que em coneix sap perfectament com odio el contacte humà. Soc un ferm defensor de les distàncies prudencials entre persones i de la paraula com a única via per relacionar-se amb l’altre, ja sigui conegut o per conèixer, per increpar-se o per estimar-se. I és que per això tenim el llenguatge, perquè no cal donar-se a l’altre físicament si pots mostrar estima o odi amb els mots que la llengua ens brinda. Cal explorar-la, convé exprimir-la, recuperar-la i explorar-ne tots els seus racons perquè és així, i només així, que serem més lliures individualment i, de retruc, col·lectivament.\nLlavors hi ha la gent que reivindica el fet de tocar-se davant dels embats d’aquesta nostra societat tan hiperconnectada per ones invisibles en la qual s’ha perdut el cara a cara, el tu a tu i la cervesa després de la feina perquè he d’anar al gimnàs i a comprar productes ecobioverds. Els respecto, però que no comptin amb mi per aquesta croada contra el desenvolupament indefectible dels temps i el retorn, gràcies a Déu, a la individualització de l’ésser i a l’home com a mesura de totes les coses. Alliberar-se és connectar-se amb el jo i, mentre el món es mira a través del mòbil, a mi no em busqueu a Instagram compartint vides que no tinc.\nPer això odio profundament la gent que toca, perquè viuen allunyats d’ells mateixos i necessiten apropar-se als cossos dels altres per sentir-se vius. Aquelles persones que, sense haver-ho demanat, es permeten la llicència d’apropar el seu cos al meu. M’incomoda, m’incomoda molt. A més, aquesta sensació de rebuig se m’ha accentuat amb els anys, i més després de males experiències amb l’electricitat estàtica. Portar vambes amb sola de goma té les seves conseqüències i mai no em trobareu posicionat en contra de la comoditat.\nPerò avui no volia donar-vos la tabarra amb les meves digressions absurdes sobre l’esfondrament del món i la decadència d’aquesta nostra espècie. Però com que el WordPress no em cobra per espais, aquí ho deixo. Avui venia a reivindicar les persones que toquen. Però que toquen des d’una posició inversament proporcional al fet de tocar. Aquells que no necessiten tocar-te per tocar-te. Aquells que amb una mirada de complicitat en tenen prou. Aquells que amb una onomatopeia, vers, paràgraf, capítol o novel·la et fan sentir viu. I t’hi fan sentir tant, de viu, que penses que sempre els voldries al teu equip perquè, quan tot això s’esfondri, puguis notar que t’han tocat sense haver-ho demanat.


El Festival Temporada Alta ha tret a la venda les entrades per les obres de teatre que tindran lloc al teatre Narcís Masferrer de Sant Feliu de Guíxols, al Teatre de Palafrugell i a l’Espai Ter de Torroella de Montgrí.\nUna de les obres que visitarà els tres teatres baixempordanesos és La tendresa, feta per la companyia T de teatre i Dagoll de Gom, grup que destaca per altres obres com Mar i Cel o Scaramouche. La representació agafa les metàfores i els jocs de les comèdies de Shakespeare i parla de la importància d’obrir-se als altres i la valentia de no només sentir amor, sinó també expressar-lo.\nUna altra obra que es representarà a la comarca serà Casa de nines, 20 anys després, dirigida per Sílvia Munt i protagonitzada per Emma Vilarasau i Ramon Madaula. El tema principal és què passaria si Nora reaparegués a la casa que va deixar enrere fa 20 anys.\nLa tercera obra que es podrà veure és La partida d’escacs, una obra escrita per Stefan Zweig que parla de dos mestres s’enfronten en una partida d’escacs i veuen com les seves vides tenen relació.\nEl Festival Temporada Alta presenta diverses obres als teatres de Girona i des de fa varies edicions, també en programa d’altres arreu de la província.\nAquest any, el festival arriba a la 24a edició i tindrà una durada del 6 d’octubre al 9 de desembre.


Projecte – imagina campclar\nbarri, dones, fotografia\nImagina Campclar és un projecte realitzat per l’Associació per la recerca i l’acció social Vincle , amb el finançament de l’Obra Social “La Caixa” i amb la col·laboració de Combinats SCoopC.\nEl projecte retén fer aflorar i organitzar les dones amb interès de millorar i participar en el barri a través d’estratègies formatives basades en la imatge i l’expressió personal i col·lectiva. La finalitat del projecte es bastir una organització mínima de les dones actives del barri.\nL’eix motivador del projecte és la fotografia participativa, utilitzant-la com a eina a través de la qual es generen processos de conscienciació i participació. Sobre aquests aspectes propis de la dinàmica de “fotografia participativa”\nA la vegada, a mode d’informació, l’objectiu específic d’aquesta primera activitat de fotografia ha estat: “millorar la capacitat de comprensió i anàlisi de la realitat a través de la capacitació en fotografia participativa i comunicació”.\nL’activitat ha consistit en 5 fases:\n1. Planificació participativa conjunta;\n2. Identificació temàtica a observar de signe positiu o millorable;\n3. Tallers grupals d’aprenentatge, llenguatge tècnic fotogràfic i processador d’imatges;\n4. Execució de fotografies;\n5. Posta en comú i reflexió conjunta per cada tema acordat;\n“combina dinàmiques sobre l’autoestima, l’expressió, el llenguatge, la comunicació interpersonal assertiva i l’expressió oral a grups, el rol i la possibilitat de les dones en el context comunitari i bases per a la recerca de feina“\nLes dones de Campclar fotografiaran el barri\n29 de gener de 2020 | diari de tarragona\n30 de març de 2020 | Bones Pràctiques de VINCLE\n© 2021 imagina campclar


L'estudi de llengües és un exercici d'aprenentage molt interessant i capacita els nois per el futur professional, en el qual el domini de més d'una llengua és actualment imprescindible.\nAl Club Valldaura, des de fa ja alguns anys, vàrem optar per reforçar la llengua anglesa, que els socis estudien a la seva escola. L'estudi d'anglès es considera, doncs, com a una activitat auxiliar del programa d'estudi de Valldaura.\nEl programa d'anglès està basat en un mètode d'aprendentatge integrat, que engloba totes les fases del procés formatiu: Assessorament - Aprenentatge - Reforç - Ajuda - Avaluació.\nLes classes estan guiades per professors qualificats i segueixen un Anglèsenfocament comunicatiu en el qual predominen les activitats que favoreixen l'assimilació dels continguts i que permeten practicar l'anglès en diferents situacions\nLes classes dels nivells 1 i 2 es basen en l'aprenentatge de l'idioma a través de cançons, històries i treballs manuals. Posant èmfasi especial a la pràctica de l'expressió oral i comprensió, usant sempre els coneixements que els socis ja han adquirit.\nPer als socis dels nivells 3 i 4 s'intenta augmentar aquests coneixements mentre es van introduint conceptes de l'estructura de l'idioma com ara la gramàtica i el vocabulari.\nEls socis estaran en grups organitzats en funció d'edat i nivell d’anglès i es fa un seguiment de cada alumne.


Domènech: «Girona serà clau en la victòria d'En Comú Podem i per tenir grup propi» - Diari de Girona\nDomènech: «Girona serà clau en la victòria d'En Comú Podem i per tenir grup propi»\nTerradas aposta per «deixar» el desdoblament de la N-II i destinar els diners d'aquesta inversió a «rescatar» l'autopista\nEl candidat d´En Comú Podem per Barcelona, Xavier Domènech, ahir al Centre Cívic de Santa Eugènia. marc martí\n«Girona serà absolutament clau en la victòria d'En Comú Podem el 20-D», va assegurar ahir el cap de llista de la coalició al Congrés per Barcelona, Xavier Domènech, des del Centre Cívic de Santa Eugènia. «Tindrem grup parlamentari propi i Girona també serà clau perquè existeixi», va afegir Domènech, que va fer una crida a votar la seva formació per aconseguir tirar endavant un referèndum sobre la independència de Catalunya. Domènech va considerar que «els que estan atrapats en un pla A» s'haurien de retirar i va destacar que En Comú Podem, si no obté majoria al Congrés, «sap perfectament com construir i guanyar un pla B, C, D...», davant dels «polítics catalans que defensen la sobirania i diuen que no es pot».\nEl candidat, que va recordar els republicans gironins del segle XIX, va subratllar que «la gent que lluita per la democràcia però no per la igualtat, no lluita per la democràcia». «Parlen de lluita per la sobirania i les llibertats mentre la corrupció és constant», va manifestar Domènech, que va afirmar que la victòria d'En Comú Podem «també és contra la corrupció i les portes giratòries». Va afegir que «la sortida de la crisi és la desigualtat més gran del país» perquè va posar, com a exemple, que «un de cada quatre contractes no dura més de set dies». «Hem arribat al màxim possible de la precarietat», va explicar Domènech, que va concloure que si la seva coalició guanya, serà «la victòria dels drets socials».\nEn la mateixa línia, la cap de llista d'En Comú Podem al Congrés per Girona, Dolors Terradas, va destacar que la formació vol «anar a favor de la gent que està a l'atur i donar importància a la creació de llocs de treballs». Terradas va defensar que una manera d'impulsar l'ocupació és a través «del treball social: en la sanitat, l'ensenyament, l'ajut a persones dependentes...». Una altra proposta de Terradas va ser «deixar el maleït» desdoblament de la N-II i destinar els diners d'aquesta inversió «a rescatar l'autopista».\nEn Comú Podem, que va celebrar ahir el seu acte central de campanya a Girona, va reunir prop d'un centenar de persones al Centre Cívic de Santa Eugènia. Entre els assistents, hi havia Joan Boada i el diputat Marc Vidal. A part de Domènech i Terradas, també van intervenir altres membres de la candidatura, com el número dos al Congrés per Girona, Joan Luengo, que va reivindicar la figura de Harvey Milk. «Ens hem unit per guanyar el nostre districte», va sentenciar Luengo.


El Coronavirus arriba al Baix Empordà\nSalut confirma el primer cas a la comarca, un home amb una neumònia severa ingressat inicialment a l'Hospital de Palamós i derivat després al Trueta de Girona\nPrimer cas de coronavirus al Baix Empordà. Es tracta d'un pacient de Sant Feliu de Guíxols que té una pneumònia aguda i que està ingressat des de l'inici d'aquesta setmana.\nSegons ha pogut saber TV Costa Brava el pacient va ser ingressat a l'Hospital de Palamós per problemes respiratoris i des del primer moment se li va aplicar el protocol per tractar el Covid-19. Les complicacions en el seu estat de salut el van fer traslladar fins a l'Hospital Josep Trueta de Girona des d'on s'ha confirmat la infecció.\nLa seva dona i filles han estat posades en quarantena domiciliària a l'espera que els facin les proves pertinents. Tant si donen positiu com si no hauran de mantenir-se aïllades durant 15 dies. El Departament de Salut també hauria avisat els seus companys i companyes de feina perquè extremessin les mesures de precaució.\nMés de 130 casos a Catalunya\nEl Departament de Salut confirma un total de 135 positius nous a Catalunya per coronavirus SARS-CoV-2. Des de l’inici de la pandèmia, han mort 6 persones amb la Covid-19\nDel nombre total de casos, 25 són greus. En relació als professionals, hi ha un total de 49 casos positius i 400 confinats. Paral·lelament, ja han rebut l'alta mèdica 3 persones.


Sanfermines - Diari de Girona\nalbert soler 12.07.2016 | 07:34\nDes de Girona ens mirem les festes de Sant Fermí amb la condescendència que ens dóna saber-nos superiors, haver-los passat la mà per la cara a l'hora d'organitzar una festa. Veus fotos de Pamplona aquests dies i tot el que hi ha és alcohol, diversió, sexe, gresca, crits, rialles, en fi, una bacanal sense romans. O sigui, res. Ni comparació amb Girona i el seu Temps de Flors. Si a Pamplona hi ha sexe pels carrers, a Girona hi ha laborioses abelletes que pol·linitzen flors. Si a Pamplona corren davant dels toros, a Girona els visitants van amb caminador, bastons o cadira de rodes. Si a Pamplona acaben amb les existències d'alcohol, a Girona no hi ha turista d'edat provecta sense una ampolleta d'aigua a la mà. Si a Pamplona porta tothom penjada una bóta de vi, a Girona portem el braç de gitano penjant del dit. I no continuo que em vénen ganes de plorar.\nQuè sabran els de Pamplona, del que és entrar corrents de la terrassa a l'interior del bar, i no perquè vinguin els toros sinó perquè han tocat les dotze i està prohibit sopar al carrer. Què sabran els desgraciats navarresos de l'adrenalina que suposa no poder ajuntar taules de les terrasses, ells que ni taules necessiten per menjar. Però si són uns avorrits que es passen la nit cantant i ballant sense que cap veí els denunciï ni hi vagi la policia local a tancar bars. A Girona sí que sabem disfrutar, per això critiquem els Sanfermines. A més, aquí sonen les campanes tota la nit, i a Pamplona dubto que ho disfrutin, i si sonessin no les sentirien per culpa dels cants, la música, els gemecs, l'alcohol i el soroll de tots els pecats. I altre cop em ve la ploranera.\nA Girona, en fi, no hi ha perill de cap violació a una jubilada que vingui a Temps de Flors, pobreta. Ni que deixés la porta de l'habitació mig oberta i s'esperés amb un déshabillé, com explica Josep Maria de Segarra a Vida privada que feia una vella burgesa de Barcelona a qui li van dir que els anarquistes es dedicaven a forçar les aristòcrates. A Girona sí que sabem divertir-nos. I torno a plorar.


Un total de 15 joves menors de 30 anys començaran a treballar aquesta i la pròxima setmana a l'Ajuntament de Benicarló en el marc del programa de la Generalitat Avalem Joves +, cofinançat pel Fons Social Europeu. La durada dels contractes és d'un any a jornada completa.\nL'Ajuntament de Benicarló ha contractat 15 joves menors de 30 anys que durant un any realitzaran tasques tècniques i administratives en diferents departaments municipals. En concret, en la modalitat EMCUJU s'ha incorporat un informàtic per al Departament de Serveis Social i Polítiques Inclusives, una arquitecta per a Urbanisme, un llicenciat en Història de l’Art per al Mucbe, un periodista per a Ràdio Benicarló i un biòleg per al departament de Medi Ambient.\nPel que fa a la modalitat EMPUJU, s’ha incorporat un auxiliar de biblioteca per a l’Arxiu Municipal, un treballador social per a Serveis Socials, dos conserges per a Esports, Educació i Promoció Econòmica, cinc persones per a donar suport administratiu en diversos departaments municipals (Promoció Econòmica, Brigada d’Obres i Serveis, Joventut, Participació Ciutadana i Gestió d’Ordenances) i un tècnic de treball de camp per al Mucbe.\nL'alcaldessa de Benicarló, Xaro Miralles, ha donat la benvinguda als joves i s'ha mostrat satisfeta per aquesta subvenció, que suposarà «una oportunitat excel·lent per a adquirir experiència en el món laboral i fomentar el talent».\nAvalem Joves + és el pla de foment de l'ocupació juvenil de la Conselleria d'Economia Sostenible, Sectors Productius, Comerç i Treball. El pla compta amb el cofinançament del Fons Social Europeu.


Feste´n Soci - UE Aldeana\n977 45 01 93\nInicio / Feste´n Soci\nFeste Soci de l´ Unió Esportiva Aldeana !\nCAMPANYA DE SOCIS I SÒCIES 2021 – 2022\nBenvolguts i benvolgudes, es l’hora de demostrar el nostre orgull aldeá.\nL´ Unió Esportiva Aldeana inicia la campanya de socis i sòcies per l’any 2021 – 2022 i fem una crida a tots i totes les nostres aficions per tal que es facin socis i sòcies del club i demostrem que ser de l´Aldeana és un orgull que portem molt gravat al nostre cor!\nDes de 1968 són milers les persones que han defensat els nostres colors, ja sigui com a aficionats, jugadors, entrenadors, directives, treballadors o famílies i sou totes aquestes persones les que heu fet i feu possible que el club segueixi més viu que mai i continuem gaudint del futbol a la nostre vila. Per alguns el futbol pot ser xutar una pilota, per nosaltres ser de l´Aldeana és un sentiment que no es pot explicar amb paraules.\nPer tal de seguir creixent necessitem un cop més de la vostra ajuda i es per això que iniciem aquesta campanya de captació de socis i sòcies per aquest any 2021 i esperem que sigueu centenars les persones que ens doneu suport i demostreu el vostre orgull Aldeá.\nSer soci o sòcia de l´Unió Esportiva Aldeana és una gran forma de col·laborar amb el club dels teus amors i ajudar-lo a millorar dia a dia i també us permetrà gaudir de tot un seguit d’avantatges. Aquest any 2021 com a novetat comptarem amb quotes segons grups d’edat. També cal destacar que els socis i sòcies disposaran d’un carnet que acreditarà la seva condició, amb el seu nom complet i el seu número de soci per antiguitat.\nEn aquest sentit informem que els molts socis i sòcies dels que ja disposem, se’ls aplicaran les noves quotes segons grups d’edat i en els nous carnets veuran reflexada en el número de soci o sòcia la seva fidelitat i antiguitat.\nPodeu demanar el full d’inscripció a les nostres oficines, gràcies.\n– Horari d’oficina dilluns, dimecres i dijous de 18:00 a 20:00h\nMoltes gràcies per la col·laboració i AMUNT ALDEANA!!!\nUNIÓ ESPORTIVA ALDEANA\nJunta Directiva de l´ U.E. Aldeana, 2021\nFins 17 anys\nDesde 18 a 21 anys\nDesde 22 a 24 anys\nDesde 25 a 27 anys\nCopyright 1968 - 2022 © U.E. Aldeana. Tots els Drets Reservats


Les falleres majors de València visiten À Punt - À Punt\n'A la Ventura' ha parlat amb Carmen Martín i Nerea López per a saber com han viscut els primers moments de nervis i emoció i com encararan el seu regnat\nAquesta vesprada es durà a terme proclamació de les Falles 2022. L’event es podrà seguir en directe per À Punt Media amb el programa Bona Vesprada que connectarà amb l'Hemicicle de l'Ajuntament. / A la Ventura\n14 d'octubre 2021 - 14:07\nNo fa ni vint hores que Carmen Martín (24 anys), de la falla Poeta Alberola-Totana, i Nerea López (11 anys), de la falla Enginyer Josep Sirera-Pius IX, van ser elegides fallera major i infantil de València per a l'exercici del 2022. El programa A la Ventura ha parlat amb elles per a saber com han viscut aquests primers moments de nervis i emoció i com encararan el seu regnat.\nCarmen Martín té 24 anys i el seu somriure fa honor a la seua professió: odontòloga. La màxima representat de la festa pertany a la falla Poeta Alberola–Totana, del sector Olivereta. Amb els ulls plens d'il·lusió i emoció, la nova fallera major de València, la primera després de la pandèmia, ha volgut destacar l’exercici de responsabilitat individual dels falleres i falleres en la celebració de les falles al setembre.\nCita “Les falles de Setembre del 2021 han sigut un exemple de responsabilitat de tots els fallers i falleres, esperem que les de 2022 siguen un exemple d’il·lusió, celebració i festa.” Carmen Martín - Fallera major de València 2022 Cita\nEl director general d’À Punt Mèdia, Alfred Costa ha volgut donar la benvinguda a les màximes presentats de la festa i ha fet entrega d'un ram de flors a l'arriba de les falleres majors a les instalacions del Centre de Producció de Programes de Burjassot.\nEl director general d’À Punt Mèdia, Alfred Costa i Benjamín Marín, director de Comunicació i Publictat d'À Punt, han rebut Carme Martí i Nerea López aquest matí en À Punt Mèdia. / A la Ventura\nLa possibilitat de que les falles puguen tindre un representat de la festa masculí és una realitat que pot estar a prop. Carme assegura que és un tema que genera molta “controversia” però assenyala el respecte per la festa com a eix fonamental de convivència amb tots els punt de vista. “Mentre que siga amb responsabilitat i l’amor per la festa, tot és possible”, ha explicat.\nD'altra banda, Nerea López, de la Falla Enginyer Josep Sirera - Pius nové, del sector la Creu Coberta, és la fallera major infantil 2022. El seu nom va ser el primer que vam conèixer vora les 19.20 de la vesprada d'ahir. De Bocairent, té 11 anys, estudia sext de primària i toca el piano i el violí. Porta amb orgull ser la primera vegada que esta falla de la Creu Coberta empara la màxima representant de la festa.\nAmb una vivesa especial en la seua mirada i ulls que parlen ha cofessat amb tendressa a Marta i Mathies com ha viscut aquestes últimes hores de nervis:\nCita “No he pogut dormir en tota la nit, pensant que sóc la fallera major infantil” Nerea López - Fallera major infantil 2022 Cita\nAquesta vesprada es durà a terme proclamació de les Falles 22, la segona part de l'acte que forma la trilogia, junt al nomenament i l’exaltació que se celebra al gener. Amb molt secretisme pel que fa a la indumentària, Carmen explica que acara aquest acte com un “regal que li han fet els valencians’.\nL’event es podrà seguir en directe per À Punt Media amb el programa Bona Vesprada que connectarà amb l'Hemicicle de l'Ajuntament.\n🔥 Les falleres majors de València del 2022 [@JCF_Valencia], Carmen Martín i Nerea López, han passat hui pels estudis de Burjassot i hem aprofitat per a fer-los preguntes que encara no els havien fet. I tu, què tries?\n⬇Tot sobre elles, ací⬇https://t.co/vZGNDI1M4m pic.twitter.com/LkETJdbqxS\n— À Punt (@apunt_media) 14 de octubre de 2021\nEls besos de cortesia a la faena tenen els dies comptats Anna Lluch: "Amb una detecció precoç del càncer de pit, hi ha una supervivència del 90%" Les falleres majors de València visiten À Punt Entrevista a Samantha en l’Especial Nou d’Octubre Anaya: “Hi ha hagut coaccions i s’han amagat paperetes: em pareix injust” Oltra: “La ultradreta entra en les institucions per a desmuntar la democràcia” Edmundo Bal: “La del 13 de juny no és una convocatòria de partits” Isolda Perelló: ''La qüestió migratòria sempre s'ha utilitzat com a moneda de canvi en les relacions entre el Marroc i Espanya'' Ildefonso Hernández: ''Si arribem al juny sense que pugen els contagis, la Comunitat Valenciana haurà guanyat un futur''


Joc Escala de cartes - Joc online per jugar gratis\nL´objectiu és aconseguir conjunt de tres cartes que formin una escala de color\nCom es juga? Observa les cartes que t´han tocat i col.loca les que formen una escala de tres del mateix pal, juntes. Després hi haurà vàries rondes on jugaràs contra un altre oponent i hauràs de descartar i agafar les cartes que necessitis per formar grups de tres cartes del mateix pal entre les teves. Guanya qui faci abans tres grups de tres.\nEtiquetes: cartes (39) escales (8) Gru (36) escala (11) tres (96) taula (43) solitaris (19) solitari (21) cartes (39) clàssics (136) clàssic (154)\nJocs relacionats amb Escala de cartes\nés un joc online per jugar gratis. No has de descarregar res, ni instal·lar res, perquè Escala de cartes és un joc en html5 per jugar des del navegador.\nSegur que et preguntes, com es juga a Escala de cartes, doncs bé, aqui tens les instruccions: Observa les cartes que t´han tocat i col.loca les que formen una escala de tres del mateix pal, juntes. Després hi haurà vàries rondes on jugaràs contra un altre oponent i hauràs de descartar i agafar les cartes que necessitis per formar grups de tres cartes del mateix pal entre les teves. Guanya qui faci abans tres grups de tres.. I hem provat el joc per tú i et podem explicar de va el joc. Aventura en la que el teu personatge ha d´aconseguir totes les propietats de Texas i per fer-ho has de jugar al poker i guanyar alguns diners per invertir..\nEl joc Escala de cartes


CCOO - Universitats de Catalunya (UdC): Serra Húnter i l'ampolla mig buida\nSerra Húnter i l'ampolla mig buida\nÉs notícia aquests dies que després d'una llarga espera que cada dia va incrementant la preocupació del PDI-L pendent de la seva estabilització, per fi ha sortit publicada la primera convocatòria del Serra Húnter 2 http://serrahunter.gencat.cat.\nDavant certes distorsions interessades, cal matisar de cara a la societat que l'estabilització no consisteix en la creació de noves places a les universitats ni en processos endogàmics, sinó proporcionar la justa i necessària estabilitat a col·lectius àmpliament acreditats externa i internament, que han passat més avaluacions per part d'agències d'acreditació que molts permanents, i dos concursos públics d'accés a una plaça.\nPerò hem de recordar que el compromís de l'actual govern va ser que cap investigador que acredités el seu bon fer a les nostres universitats seria acomiadat (poden escoltar aquí: enllaç). Quan es va presentar al "espai de Diàleg", aquest compromís portava més mesures d'estabilització que el mateix SH. Atès que aquestes mesures addicionals no s'han produït, el PDI-L només pot veure l'ampolla mig buida.\nDes d'un inici se'ns va explicar el següent pla per les universitats: el 50% de l'estabilització seria per via Serra Húnter 2, i l’altre 50% mitjançant concursos de promoció en el si de la pròpia universitat. Confiem en la seva paraula, i per tant que tot i les traves del govern central, es compleixi l'altra part del compromís, i seguint l'article 13 del conveni mitjançant promoció interna.\nSeguim tenint a lectors i agregats pendents d'estabilitzar, tot i haver obtingut l'acreditació en el temps assenyalat segons se'ls requeria, però a hores d’ara seguim molt preocupats per aquesta situació, i no tenim dubte que són peça fonamental en la docència i en la investigació del país, eix principal d'una estructura d'estat. Havent acreditant la seva bona feina a les nostres universitats, exigim en justa correspondència que el Govern assumeixi els seus compromisos.\nPublicat per CCOO Universitats a 22:31\nEtiquetes de comentaris: Agregat, Castellà, Govern, Lector, Serra Hunter\nAnonymous 6 de març de 2013, a les 9:10\nI què penseu fer, a banda d'enviar correus als afectats i publicar aquesta mena d'informacions per fer veure que feu alguna cosa? M'agradaria veure una acció sindical una mica més contundent. No heu pensat mai que les vagues són una manera de reclamar aquestes coses? O això era per un altre temps en què els representants sindicals servien per alguna cosa?\nCCOO Universitats 8 de març de 2013, a les 10:27\nA més de molta acció sindical, els nostres afiliats participen en múltiples plataformes més enllà de portar les sigles amb efectes propagandístics, s'ha realitzat molta negociació que no es veu. Sense aquesta negociació potser ara no estaríem en condicions ni de seguir lluitant per aquests col · lectius. Alguns dels nostres delegats (per exemple tres a la UPF) han estat acomiadats per defensar els drets de totes i tots.\nAnonymous 6 de març de 2013, a les 11:29\nI què heu fet vosaltres durant to aquest temps? Posar pals a les rodes a qualsevol mobilització. heu creat la precarietat a les universitats amb la vostra condescendència i heu acceptat l'eliminació física dels precaris. ja no enganyeu a ningú, només feu corproativisme amb lectors!\nAnonymous 6 de març de 2013, a les 11:39\nObriu els ulls: Les acreditacions (lector, agregat, etc...) segueixen sent de mínims; Aquestes acreditacions no han fet res més que incentivar que molts mediocres s'hagin quedat en places eternes (només per esdevenir encara més mediocres) i que molts brillants s'hagin exiliat. Com en el conte, ningú ho diu, però el rei, va despullat!\nAnonymous 6 de març de 2013, a les 12:16\nInteressant reflexió, però no m'hi he sentit identificat com a Ramón y Cajal, i ja deixant l'egoisme personal, només "lectors"? (els agregats en principi ja ho estan, excepte alguns que ara es falsament creen perquè no es poden obrir places permanents) O sigui, quin camí ha de tenir aquell, que a més de tenir aquestes acreditacions, projectes, premis, que ha voltat per l'estranger i arreu? Entenc que el text l'ha fet una persona fora del marc universitari, perquè de no ser així entendria que hi ha una certa ignorància premeditada.\nAnonymous 6 de març de 2013, a les 12:27\nI tambè hi ha "investigadors postdoc" que porten temps acreditats i no poden ni ser lectors...\nAnonymous 6 de març de 2013, a les 13:23\nEstabilitzar agregats ? no crec que avui en dia hi hagi opció per estabilitzar-los més... potser es volia dir "Ramon y Cajal"'s ? o és que aquests últims no existeixen, a les universitats catalanes ?\nCCOO Universitats 8 de març de 2013, a les 10:28\nQuan es va negociar el pla d'estabilització es va treballar molt dur per incorporar RiC. Totes les universitats no van acceptar però vam aconseguir que quedàs obert per negociar a cada universitat. Curiosament allà on CCOO és majoritari hem aconseguit incorporar en el pla d'estabilització als RiC.\nCCOO Universitats 8 de març de 2013, a les 10:24\nIX CONFERENCIA D’UNIVERSITATS de CCOO a CATALUNYA....


Alejandro Ros Mateos: d’abril 2012\nLa Copa Schneider era una preuada escultura de bronze oferta per l’industrial francès M. Jacques Schneider a l’Aeri Club de França al país que guanyés tres vegades consecutives o cinc alternes la competició de velocitat. Era un trofeu anual exclusiu per hidroavions. Al principi estava destinat a millorar les qualitats marines dels hidroavions però aviat es va convertir en una cursa de velocitat en circuit tancat, volant sobre el mar. Celebrada intermitentment entre 1913 i 1931, la Copa Schneider es va transformar en una apassionant, disputada i frenètica cursa en la que només podien participar els països més desenvolupats en aeronàutica, que es jugaven el prestigi nacional. Les primeres edicions van ser guanyades pels francesos al 1913 i els britànics al 1914. La Gran Guerra va interrompre la disputa de la competició, que es reprendrà al finalitzar la contesa amb avions molt més veloços que incorporen els avenços de l’aeronàutica desenvolupats durant el conflicte bèl·lic.\nEls italians van demostrar una gran capacitat en la fabricació de vehicles i motors de competició. L’edició de 1919 va ser anul·lada malgrat el triomf moral dels italians que la van guanyar els anys 1920 i 1921 de forma indiscutible. El Macchi M7 bis, guanyador de l’edició de 1927 arribava als 257 km/h amb un motor Isotta-Fraschini de 280 CV. Els italians tornarien a guanyar la competició el 1926 amb un Macchi M-39.\nL’edició de 1922 la va guanyar un “Supermarine” britànic, semblant estructuralment al “Macchi” italià. El 1923 es va imposar una fòrmula constructiva més racional per un avió de competició. El vencedor va ser el Navy Curtiss CR3, versió naval de l’excepcional CR1. Aquest hidroavió aconseguia una velocitat màxima de 314 km/h amb un motor de 450 CV. Aquest triomf va demostrar a tot el món que els Estats Units estava entre els països amb una aviació més desenvolupada.\nEl 1925 el pilot nord-americà James Doolittle (que es faria especialment famós durant la Segona Guerra Mundial al liderar el 18 d'abril de 1942 el primer atac americà contra el Japó després de Pearl Harbour) guanyaria la competició a bord d’un Curtiss R3C-2.\nJames Doolittle i el Curtiss R3C-2\nEl britànics van aconseguir la Copa Schneider al guanyar la carrera tres cops consecutius: 1927, 1929 í 1931. Aquest èxit es va aconseguir gràcies als extraordinaris “Supermarines” projectats per Reginald Mitchell, que després passaria a la història de l’aviació com el creador del famós “Spitfire”, avió en el que va abocar tota l’experiència que li van proporcionar aquests aparells de carreres. En aquella època les marques aconseguides pels hidroavions estaven molt per sobre de les dels avions terrestres. El Supermarine S 6B, guanyador de la última edició de 1931. La seva velocitat era de 656 km/h amb un motor de Rolls-Royce de dotze cilindres, amb refrigeració líquida de 2350 CV.\nPopularitzada per la genial pel·lícula de Hayao Miyazaki, Porco Rosso, la informació per l’elaboració d’aquesta entrada l’he aconseguit principalment al llibre Historia ilustrada de la aviación de Vicente Segrelles (1980, pàgines 56 í 57).\nPublicat per Alejandro Ros Mateos a 12:01\nEl brillo de una mirada és un còmic amb guió d’Emilio Ruiz i dibuix de Ana Miralles. Ana Miralles va néixer a Madrid el 1959 i és autora dels dibuixos d’Eva Medusa, Djinn o la recent Muraqqà.\nEl brillo de una mirada, és un còmic meravellosament dibuixant, menys realista que les futures obres de l’autora, però que no té una història al darrera gaire interessant. Es narra una relació triangular simple i curta, el que provoca que l’àlbum sigui breu i que les quaranta-vuit pàgines s’assoleixen gràcies a la utilització de vinyetes tan grans com espectaculars.\nEl dia 26 d’abril l’aviació combinada italiana i alemanya arrasa Gernika. L’ús dels bombardejos indiscriminats contra la població civil ja s’havia utilitzat a la campanya del nord, en més ciutats com Durango. El bombardeig de Gernika és un fet de poca transcendència militar, però amb una gran importància ideològica. Gernika és el símbol de l’autonomia dels bascos, allí creix el roure que representa les llibertats comuns.\nMola, el General encarregat de la campanya del Nord disposava de la cobertura aèria de la Legió Còndor alemanya, comandada pel tinent coronel Wolfram Von Richthofen, cosí del Baró Roig. Von Richthofen, que dirigirà més tard la invasió nazi de Polònia, utilitzà la Legió Còndor per assajar les tècniques del bombardeig en picat i el bombardeig de saturació, que s’incorporarà posteriorment a la Blitzkrieg durant la Segona Guerra Mundial. Von Richthofen era un comandant professional exigent i metòdic que estava fermament convençut de la utilització del terror. Va aconsellar a Mola: “No és irracional cap mesura capaç de destruir la moral de l’enemic i és preferible fer-ho ràpidament”. Aquella mateixa nit, el 25 d’abril, Mola va llençar la següent advertència al poble basc: “Franco está a punto de asestar un golpe poderoso contra el que toda resistencia es inútil. ¡Vascos! Rendíos ahora y ahorraréis el sacrificio de vuestras vidas”. A primeres hores de la tarda al dia següent, dia de mercat la Legió Còndor va atacar Gernika. El temps era bo i la visibilitat era excel·lent. Els Savoia-79 i Heinkel-111 van metrallar i bombardejar per sorpresa, davant del terror de la població. Després va arribar una onada de Junkers-52. Gernika està indefensa i no està en la línia de avenç cap a Bilbao. En el poble no va quedar pedra sobre pedra i més d’un centenar de persones van morir en el vil atac. Diversos centenars resulten ferits. La ciutat es convertirà en el símbol mundial de les atrocitats de la guerra.\nTan brutal va ser el resultat de l’impune ataca aeri d’un nucli urbà sense defenses que els protagonistes ho negaran. Les dimensions de l’atrocitat comesa es van intentar pal·liar amb propaganda franquista que negava tota responsabilitat en el succés. Així ho recull Paul Preston en La Guerra Civil Española (pàgines 185 i següents). El 28 d’abril de 1937 es publicava al diari The Times la crònica del periodista George Steer.\nGernika, la ciutat més antiga del poble basc i el centre de la seva tradició cultural, ha quedat completament destruïda per una incursió aèria rebel. El bombardeig d’aquesta ciutat oberta, situada a una gran distància del front, va durar exactament tres hores i quart, durant les quals una poderosa flota aèria composada per tres tipus d’aparells alemanys, bombarders Junker i Heinkel i caces Heinkel, descarregà de forma ininterrompuda bombes de fins mil lliures de pes i, segons es calcula, més de tres mil projectils incendiaris d’alumini de dos lliures de pes cadascun. Els caces, mentrestant, efectuaven passades en vol rasant sobre el centre de la ciutat i metrallaven a la població civil que cercaven refugi.\nQuan la periodista nord-americana Virginia Cowles va visitar Gernika aquestes van ser les seves impressions:\nQuan vam arribar a Gernika només vam trobar un caos de bigues de fusta i totxos, com si es tractes de les excavacions d’una antiga civilització. Amb prou feines es veien tres o quatre persones pels carrers. Un vell remenava les ruïnes. Acompanyada per Rosalles [encarregat de la premsa franquista], el meu oficial d’escolta, em vaig apropar i li vaig preguntar si havia estat en la ciutat quan va ser destruïda. Va assentir amb el cap i, al preguntar-li que havia succeït va aixecar els braços i ens va explicar que el cel estava negre d’avions: “Avions –va dir- italians i alemanys”. Rosalles estava atònit. “Gernika va ser incendiada”, li va contradir amb vehemència. Però el vell es va mantenir en la seva postura, i va insistir que després de quatre hores de bombardeig quedava molt poc que incendiar. Rosalles em va portar a part: “Es un rojo”, em va explicar indignat. Un parell de dies més tard, xerràvem ab uns oficials de l’estat major. Rosalles els va explicar el nostre viatge al llarg de la costa i va comentar l’incident de Guernika. “La ciutat estava plena de rojos –va dir- Volien fer-nos creure que va ser bombardejada, i no incendiada”. L’oficial més alt va replicar: “Doncs clar que va ser bombardejada i la vam bombardejar i la vam bombardejar, i bé, per què no?”. Rosalles el mirava amb la boca oberta, i quan tornàvem en el cotxe em va dir: “Crec que jo no escriuria sobre aquest tema, si estigues en el seu lloc”.\nEls franquistes intentaran endebades convèncer a la premsa internacional que han estat els republicans en retirada els que han dinamitat el poble, i els alemanys afirmaren no saber-ne res. Però els testimonis són incontestables. Gernika es converteix en un cementiri de civils, en un crit descarnat que Picasso traslladarà al llenç, i també en una arma diplomàtica de la República, en un símbol de la resistència. Però també és un exemple del que els succeirà als que s’oposin a Franco.\nPublicat per Alejandro Ros Mateos a 01:02\nEl 14 d'abril de 1912, avui fa cent anys neixia a Gentilly el fotògraf Robert Doisneau (14 d'abril de 1912-1 d'abril de 1994). Va començar com a fotògraf treballant per la publicitat de Renault, però aviat es va fer famós per les seves instantànies de París. Seves són algunes de les fotografies més populars del segle XX.\nBaisier de l'Hotel de la Ville, París, 1950\nLes mans de Picasso, 1952\nLe Corbusier al seu despatx, 1945\nDejeuneur sur l'herbe, 1936 (anunci de Renault)\nPublicat per Alejandro Ros Mateos a 00:26\nHi ha llocs que permeten viatjar, la pregunta és: el van dissenyar a propòsit?\nA vegades plou, per sort tenim paraigües\nPublicat per Alejandro Ros Mateos a 13:25\nTambé hi ha dibuixants de dreta que a vegades l'encerten. Descansi en pau\nPublicat per Alejandro Ros Mateos a 16:27\nPublicat per Alejandro Ros Mateos a 12:08\nFa trenta anys, el 2 d’abril de 1982, el món es va sobresaltar amb l’inici d’una guerra sobre la sobirania d’unes illes perdudes a l’Atlàntic Sud, de les que només els argentins, que les anomenen Malvines i els britànics, que les anomenen Falkland, coneixien l’existència.\nEl govern dictatorial de l’Argentina va utilitzar la guerra per distreure l’atenció sobre la terrible repressió que havia realitzat contra la pròpia Argentina i la situació de crisi econòmica en la que es trobava el país. Es va tractar de l’última carta d’un govern cada cop més dèbil que va aplicar la vella estratègia de cercar un enemic comú per unir les divisions interiors. L'èxit en la guerra va ser clau en la reelecció de Margaret Thatcher com a primera ministre del Regne Unit.\nVa ser una guerra curta i estranya: quan encara el marc estratègic era la Guerra Freda es van enfrontar dos teòrics aliats del bloc occidental. Les diferències entre els adversaris eren notables. El bàndol argentí, pitjor preparat, disposava de l’avantatge de la proximitat a l’escenari bèl·lic, mentre que el bàndol britànic, millor equipat, es trobava a 12.000 quilòmetres de les illes Malvines. La sorpresa inicial va afavorir els èxits argentins, però quan el Regne Unit va aconseguir mobilitzar les seves tropes i fer-les arribar a l’Atlàntic Sud el conflicte es va decidir ràpidament i les illes Malvines, les illes Georgies del Sud i les illes Sandwich del Sud van tornar a mans britàniques.\nLa guerra va finalitzar el 14 de juny, amb 645 argentins morts, més d’un miler de ferits, al voltant de deu mil presoners i 253 britànics morts i més de set-cents ferits. No hi ha xifres oficials però es calcula que 272 ex-combatents argentins i 266 britànics s’han suïcidat després de la guerra.


Una família de la Calma | Petjades... Footprints... Empreintes... Huellas..., una geografia mítica poc estudiada\nEl padró de Tagamanent de 1936 recull que al Clot de la Móra hi viu la família d’Andreu Vila Vila (nascut el 30 de novembre de 1880). Es tracta d’un pagès que declara que viu de plantar patates i del bestiar. La seva dona, Concepció Clapés Serra (nascuda l’1 de novembre de 1885) es dedica a les feines de la casa. Tenen 7 fills, els cinc primers nascuts al Brull i els dos darrers a Aiguafreda, fet que ens indica que ha estat una família amb un moviment geogràfic constant, tot i que de poca volada.\nLa primera és una filla, la Mercè, nascuda als 1909. El fill gran es diu Jaume (1915) i treballa ajudant el pare i fent carbonet. Els segueixen en Fermí (1916), en Teodor (1918), en Baldomer (1922) que diu que és pastor, la Dolors (1924) i en Josep (1928).\nA la mateixa masia també hi viu en Joan Vila Vila, germà de l’Andreu, nascut al Brull al 1898 i que fa de carboner. Els pares no saben llegir ni escriure i per això els papers del cens els signa el seu germà, en Joan. Tot just fa 4 anys que viuen a Tagamanent.\nL’octubre de1937, en plena guerra, neix la Felipa, però aquesta no figura en el padró de 1940.\nAl 1941, la filla petita, la Dolors, passa a residir a Aiguafreda just quan té els 18 anys. L’any 1943 neix Andreu Vila Tenas, fill d’en Joan i la seva muller, la Mercè Tenas Busquets, natural de Tagamanent. Aquell mateix any la Mercè i la Dolors (les germanes gran i petita) van a viure a un altre municipi i en Baldomer passa a ser absent.\nL’any següent neix la Mercè Vila Tenas, filla d’en Joan i la Mercè.\nAl 1945 la Mercè Vila Clapés torna a estar empadronada al Clot i la seva filla Felipa ha canviat els cognoms: ara es diu Felipa Expósito Vila. Ambdues abandonen la Calma i passen a residir a Sant Martí de Centelles.\nEn Fermí, el segon germà, es casa amb la Neus Velasco González, nascuda a Lleó, i junt amb el seu fill Esteve l’any 1945 viuen a la Caseta de la Móra. L’any 1945, l’Andreu Vila i la Concepció Clapés també viuen a la Caseta. L’any 1949 se’ls ajuntarà un altre fill, en Jaume Vila Velasco.\nMentrestant, a la masia del Clot hi viu en Jaume Vila Clapés (l’hereu), la seva dona Mercè, dos germans seus (Josep i Baldomer) i els tres fills Andreu (1943), Mercè (1944) i Concepció (1949).\nPer froma el 24 Juliol 2009 - 19:29\nLlegendes de Sant Llorenç del Munt


Castell de Mediona: FORÇA BARÇA I ENDAVANT, QUE NO HA ESTAT RES!!!\nFORÇA BARÇA I ENDAVANT, QUE NO HA ESTAT RES!!!\nL’Arnau és un culer de la darrera fornada, que va arribar al nostre bocí de món poc abans de tancar-se el 2009 de les sis copes. I, es clar, encara no parla, però sembla que se l’hi entén tot: si no, veieu que de presa que es descorda la brusa sa mare quan ell comença a plorar! Després del partit d’ahir contra el Sevilla, que ens va deixar fora de la cosa aquesta del rei d’Espanya (conceptes estrambòtics que ell encara no domina), l’Arnau opina que el detall pedagògic està molt bé, però que tampoc calia afanyar-se tant, que la vida tot just arrenca i que ja vindrà el temps d’aprendre que no es pot guanyar sempre, que hi ha més dies que llonganisses per a comprovar que ser del Barça no es un camí de flors i violes, que ja vindran iaios a explicar-li les seves batalletes del patiment blaugrana i, que, al cap i a la fi, si s’ha de perdre, que sigui així, amb el cap ben alt, anant a per totes i fent-nos gaudir del joc de la pilota. I diu l’Arnau que ell encara és molt petit i que, potser per això, del partit d’anada ja no se’n recorda, i que ara el que compta és el partit que ve, com diu un paio molt trempat que ell vol tenir de mestre quan hagi d’anar a l’escola i que l’anomenen Guardiola. I afirma l’Arnau que si ens han d’eliminar d’alguna cosa que sigui de la cosa aquesta del rei d’Espanya (encara que, com que ell encara no domina aquests conceptes, potser aquí només fa que repetir el que ha sentir dir per casa), i que visca l’Alcorcón. I l’Arnau afegeix que endavant, que no ha estat res, que força Barça, i que tremoli el Bernabeu, que tampoc no sap encara ben bé què és, però que tremoli. Tot això és el que diu l’Arnau. Segur que sí, perquè, encara que encara no parla, sembla que ja se l’hi entén tot.\nPublicado por Castell de Mediona en 20:19


PÍNDOLA FORMATIVA 'LA CONTRACTACIÓ EN TEMPS DE COVID'\nDIA: dilluns 26 d’octubre de 2020\nHORARI: de 10.30 a 12.00 h.\nPREU: sessió gratuïta per a socis i sòcies amb inscripció prèvia\nLes mesures adoptades per les autoritats sanitàries i la declaració de l’Estat d’Alarma va suposar el tancament de teatres, sales i instal·lacions anàlogues amb la conseqüent paralització de l’activitat cultural.\nActualment, ens trobem en el moment de reprendre la nostra activitat professional, sota les mesures del Pla de Represa del sector de les arts escèniques i musicals i les circumstàncies canviants dia rere dia.\nQuin és el marc legal vigent? Quines mesures o clàusules complementàries tenim al nostre abast per assegurar-nos els nostres drets laborals com a professionals de les arts escèniques? Quins tipus de contractes es poden establir entre els artistes / companyies i els programadors ( ajuntaments, festivals, teatres...) en temps de pandèmia?\nL’acord, que se signarà en breu entre l’AADPC i el TNC, que inclou una clàusula en els contractes d’actors i actrius per la cancel·lació de funcions i assajos en temps de Covid, representa un punt de partida que obre l’opció per a aconseguir més millores i garanties en el futur.\nLes 5 associacions professionals del sector , APCC, APDC, APGCC, TTP i AADPC, organitzen aquesta sessió amb l’objectiu de resoldre tots els dubtes que tinguin els artistes i les companyies sobre convenis, contractació i clàusules com a conseqüència de la represa de la activitat professional en temps de Covid.\n- Cristina Calvet, advocada responsable de l'Àrea Jurídica i Laboral de l'AADPC\n- Andrea Leunda, advocada laboralista de l’AADPC que també assessora jurídicament a l’APCC i a l’APDC


Els CDR ocupen l'Ajuntament de Girona La República\nEls CDR ocupen l’Ajuntament de Girona\nEn protesta per la decisió de suspendre els concerts i les barraques de Fires\nPancarta denunciant la "criminalització" del jovent penjada a la façana de l'Ajuntament de Girona\nEls CDR ocupen l’Ajuntament de Girona en protesta per la decisió de l’alcaldessa, Marta Madrenas, de suspendre els concerts i les barraques de Fires. A quarts de tres de la tarda, una trentena de manifestants han irromput al consistori i han pujat fins a la sala on es fan les juntes de govern (situada al primer pis). De moment, els CDR asseguren que no tenen intenció de marxar i passen l’estona mirant la pantalla que hi ha a la sala o jugant a cartes.\nA més, han desplegat una pancarta a la façana del consistori, on s’hi pot llegir el lema “Prou criminalització al jovent i a les gironines”, en referència a la suspensió dels concerts a La Copa. L’alcaldessa va decidir anul·lar-los, segons va dir, per seguretat després dels aldarulls que ha viscut la ciutat.\nAMPLIACIÓ.- Els joves abandonen la protesta després de sentir-se “menystinguts” per l’Ajuntament\nLa trentena de joves que han entrat a l’Ajuntament de Girona aquest migdia han abandonat la protesta poc abans de les set de la tarda en sentir-se “menystinguts”. A la sortida, han explicat que han parlat amb l’alcaldessa, Marta Madrenas, i que l’únic punt de consens ha estat entendre que la decisió d’anul·lar els concerts i les barraques no s’ha pres per “criminalitzar” el col·lectiu. La portaveu del joves, Carla Costa, ha assegurat que com que no s’han sentit tractats “d’igual a igual” , que no se’ls prenia seriosament per la seva edat han decidit marxar i trencar la taula de negociació. L’alcaldessa, Marta Madrenas, ha volgut deixar clar que no ha estat una “ocupació” sinó una “negociació” i que ha escoltat les seves reivindicacions.


Gîtes de La Ferme De Kereven Fouesnant França - Ofertes d'hotels amb els MILLORS DESCOMPTES EN LÍNIA\nKereven, Clohars-Fouesnant, Fouesnant, França, 29950 - Veure al mapa\nPer als viatgers què vulguin captar les imatges i els sons de Benodet, Gîtes de La Ferme De Kereven és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGîtes de La Ferme De Kereven també ofereix moltes instal.lacions per enriquir la seva estada a Benodet. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, escriptori, balcó/terrassa, llits extrallargs (> 2 metres), aparell de televisió per tal de relaxar-vos després d'un cansat dia. L'hotel ofereix meravelloses instal.lacions d'oci com bany, sauna, parc infantil, jardí, esports d'aigua (no motoritzats) que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Gîtes de La Ferme De Kereven.\nTots els tipus de viatgers (111) Parelles (76) Viatgers en solitari (6) Famílies amb infants petits (26) Famílies amb infants grans (1) Grups (4)


Anuncis COMPARTIR VIATGES GIRONA - Classificats.net\nAnuncis / Girona / Gironès / Girona / Cultura, art i oci / compartir viatges Girona\nCompartir viatges Girona\nAnuncis classificats compartir viatges Girona\nDe 1 a 0 de 0 anuncis de compartir viatges Girona\nAnuncis compartir viatges Girona\nConsulta anuncis classificats de compartir viatges Girona. Publica el teu anunci de compartir viatges Girona, és gratis a Classificats.net. Contacta amb els anuncis de compartir viatges Girona directament, per telèfon o correu electrònic.\nClassificats compartir viatges Girona\nConsulta tots els anuncis de compartir viatges Girona que han publicat els usuaris\nBusca i troba compartir viatges Girona\nEstàs a la secció de compartir viatges Girona del portal d'anuncis gratis. Busca, troba, compra, ven, demana, regala, informa, ajuda o coneix gent a Classificats.net. Tots els anuncis de compartir viatges Girona són gratis. Busca i contacta.\nGent interessada en compartir viatges Girona\nBusca, troba i contacta amb gent que ofereix: Anuncis classificats compartir viatges Girona


#santjust organitza el 9 de juliol un sopar solidari per recaptar fons per la investigació del càncer infantil | GESTOR DE COMUNICATS | Ajuntament de Sant Just Desvern\nsantjust.cat 17/06/13 Nota informativa\n#santjust organitza el 9 de juliol un sopar solidari per recaptar fons per la investigació del càncer infantil\nAmb motiu del compromís solidari de Sant Just Desvern amb la Fundació Amics Joan Petit Nens amb Càncer, s'està organitzant un sopar solidari pel dia 9 de juliol. La finalitat és destinar els diners que es recullin al projecte de recerca de càncer pediàtric del Servei d'Oncologia i Hematologia Pediàtrica del'Hospital Vall d'Hebron.\nDurant el sopar estan previstes les intervencions del catedràtic d'Economia Aplicada de la Universitat Autònoma de Barcelona (UAB), que parlarà de la situació econòmica actual, i José Sánchez de Toledo Codina, oncòleg i coordinador del projecte d'investigació que finança Sant Just Desvern, i Premi Català de l'Any 2013.\nLa investigació que lidera el doctor Sánchez de Toledo permetria augmentar la supervivència en els infants que pateixen aquesta greu malaltia. A més, el catedràtic d’economia aplicada de la UAB, Josep Oliver, s’implica solidàriament en aquest acte i farà una anàlisi de l’actual situació economicofinancera i social.\nLa Festa-sopar Joan Petit clou les activats programades entorn la 13a edició dela Festa-Torneig Amics JoanPetit Nens amb Càncer i que al nostre municipi ha apadrinat el futbolista i veí Éric Abidal. Més informació del projecte al qual es destinen tots els diners recollits a Sant Just Desvern www.santjust.cat/joanpetit\nSerà una nit especial en què volem aplegar com més persones, entitats i empreses millor per un motiu encara més especial: possibilitar un projecte d'investigació que curi el càncer infantil.\nEls fons recollits fins ara no són suficients per tirar endavant el projecte, per aquest motiu és important la màxima participació i suport en aquest darrer acte que tanca aquesta iniciativa solidària.\nDia: Dimarts 9 de juliol, a les 20.30h\nLloc: Hotel Sant Just Hesperia (c. Frederic Mompou, 1), Sant Just Desvern\nPreu cobert: 45€\nFila 0: Es col·labora pagant el preu del cobert (45€) tot i que no es pugui assistir al sopar\nTaula patrocinadora: 600€ (10-12 comensals). Concebuda per entitats i empreses.\nInformació i inscripcions: 93 480 48 00 i/o santjust.cat. Ingrés al compte de la Fundació Joan Petit -Catalunya Caixa- Import desgravable.


L'ARESA 2500 S RWS és un vaixell de pesca de cerco semi industrial que integrava un modern sistema de pesca amb succió i sistemes d'aigua refrigerada RWS a les bodegues de pesca.\nAmb 25 metres d'eslora total tenen una capacitat de 50 Tn de peix a les bodegues. L'ARESA 2500 S RWS és l'evolució de l'exitós model ARESA 2500 S que ARESA ha lliurat diverses unitats a països com Espanya, Angola i Algèria, entre d'altres.\nARESA continua amb aquest contracte amb l'estratègia d'expansió en els diferents mercats on actualment és present, que són, Defensa, Pesca Semiindustrial, Transport de Passatgers i Vaixells de Treball i vaixell portuari.\nDistribuint gairebé el 100 % de la seva producció als mercats internacionals , ARESA ha consolidat els seus productes en més de 25 països , operant principalment a Àfrica , països del CCG i regió d' Amèrica del Sud .\nLes 4 unitats es lliuraran als clients finals durant el període 2023/24 i inclouen un paquet de serveis postvenda als països de destinació.\nMés informació a www.aresashipyard.com


El programa 'Socialité' ha revelat l'enorme patrimoni que té el productor\nper Nadine Salinas diumenge, 4 d’octubre 2020 - 15:50h\nL'empresari català Josep Maria Mainat té una enorme fortuna, segons ha revelat 'Socialité' | TV3\nAquesta setmana ha sortit a la llum una notícia que ningú podia creure: Ángela Dobrowolski, qui encara és la seva dona, malgrat que estan en tràmits de divorci, va intentar matar al juny al productor Josep María Mainat. Una història pròpia del guió d'una pel·lícula on la dona va intentar matar al marit per diners.\nEl català tenia posat en el seu testament que si en algun moment es divorciava d'Ángela i ell moria, aquesta no obtindria cap mena de benefici, i aquesta sembla ser la principal causa de l'intent d'assassinat: la fortuna del productor, que segons han explicat en 'Socialité' ascendiria a la descomunal xifra de 110 milions d'euros.\nDes que l'any 2002 va vendre la productora que va crear al costat de la resta de membres de la Trinca (Toni Cruz i Miquel Ángel Pacual) per 90 milions d'euros, Mainat s'ha convertit en una de les persones més riques d'Espanya. A més d'això, el català compte en el seu patrimoni amb habitatges, edificis d'oficines, negocis i participacions en nombroses empreses com a cellers o immobiliàries. Així mateix, continua obtenint diners pels drets dels formats de televisió que va crear.\nUna descomunal fortuna que s'ha convertit en el motor desencadenant d'un intent d'assassinat en mans d'Ángela Dobrowolski. No obstant això, no va ser el productor el que la va denunciar, sinó que ho va fer l'hospital on va ser ingressat i el seu fill, fruit d'un matrimoni anterior, Pol Mainat.\nPrimeres declaracions de Pol Mainat\nFins ara ningú de la família s'havia pronunciat sobre aquest tema, però ha estat el primogènit de Josep Maria Mainat qui ha parlat per primera vegada a través d'un comunicat en 'Sálvame'. «Han passat moltes coses terribles, em faria una profunda vergonya explicar-les en públic i desitjaria que mai surtin a la llum», va dir. També va afirmar que en l'entorn del productor es troben «igual de consternats» que l'opinió pública davant el que ha passat.\n«El meu desig és que la justícia pugui actuar sense cap trava i que els responsables d'aquesta situació paguin pel que han fet i estan fent. No tinc por i arribaré fins on faci falta», va declarar davant el plató de Telecinco.\nNacho Vidal es torna a posar en problemes: El motiu pel qual ha tornat a ser detingut


Març de 2020 – COCAT\nMonthly ArchivesMarç 2020\n18th of Març, 2020\nLa vida (inhumana) a Lesbos\timage\nAvui hem de lamentar una nova tragèdia al camp de refugiats de Moria (Lesbos, Grècia) fruit de les condicions inhumanes amb que es troben milers de refugiats als camps. Volem denunciar un nou incendi al camp de refugiats de Moria. Avui volem denunciar una altra vida que se'n va, la d'una nena de 6 anys a causa de l‘incendi. Avui volem denunciar l'incendi que també va haver-hi a les instal·lacions de One Happy family a Lesbos, un centre que també alberga activitats de l’ONG Yoga and sports for refugees, amb la qual COCAT mantenim una estreta relació de col·laboració. A més, la tragèdia quotidiana pot empitjorar-se degut a l’arribada del coronavirus al Camp de Moria, davant la manca de prevenció i contenció per les persones ...\n17th of Març, 2020\nAturem l’activitat de COCAT de cara al públic\timage\nLlegeix el primer comunicat AQUÍ Read the first release HERE A COCAT seguim actius preparant els projectes per aquest estiu i la resta de voluntariats internacionals. Ho fem seguint les recomanacions de les autoritats sanitàries i del govern de Catalunya, per tant, totes les treballadores es troben fent teletreball des de casa. La nostra oficina del c/Calàbria 120 romandrà tancada fins a nou avís i no realitzem atenció telefònica. Ens pots contactar a través del correu outgoing@cocat.org per camps de treball i a voluntariat.ltv@cocat.org per projectes de llarga durada. Les reunions i trobades previstes es faran de forma telemàtica en la mesura del possible. Totes les xerrades del mes de març queden cancel·lades. Des de COCAT, fem una crida a la calma ...\n9th of Març, 2020\nComunicat sobre el covid-19 i protocol d’actuació de COCAT\timage